Αργότερα έμαθα πολλά για τους ΛαΧούντ.
Είχαν καλό πατέρα, από όλα όσα έμαθα για την οικογένεια.
Αυτός ο πατέρας είχε τρεις γιους,
τον Μάικλ Τζούνιορ, τον Νίκολας, και είχαν και έναν μικρότερο αδερφό.
Ο Μάικλ ήταν ένα νεαρό παιδί
με πολλές προοπτικές.
Αυτές οι προοπτικές του κόπηκαν απότομα.
Καταλαβαίνω, από την οπτική της οικογένειάς του...
ότι βλέπουν εμένα ως υπαίτιο γι' αυτό.
ΥΠΟΥΡΓΕΙΟ ΔΙΚΑΙΟΣΥΝΗΣ ΤΕΞΑΣ
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΓΙΑ ΦΟΝΟ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 999232
Έπρεπε να φτάσω σε ένα σημείο της ζωής μου
όπου έπρεπε να συνειδητοποιήσω ότι εγώ έφερα τον εαυτό μου εδώ και ότι συμμετείχα σε αυτό το έγκλημα που διαπράχθηκε.
Ονομάζομαι Κένεθ Φόστερ Τζούνιορ.
Τον άλλο μήνα κλείνω τα 41.
Καταδικάστηκα για ειδεχθή φόνο
και μου επιβλήθηκε η θανατική ποινή το 1997.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Φτάνοντας εκεί, πυροβόλησα μία φορά κι όταν πλησίασα, έριξα άλλη μία.
Πυροβολήθηκε στο μάγουλο και η σφαίρα καρφώθηκε στο σαγόνι.
Τον οδήγησα πίσω από ένα γραφείο και τον μαχαίρωσα περίπου 25 φορές.
Δεν το πίστευα. Δεν μπορούσα να πιστέψω ότι είχα σκοτώσει κάποιον.
Δεν νιώθω άσχημα γι' αυτό.
Άρχισα να τον μαχαιρώνω, να μαχαιρώνω τον τύπο στον καναπέ.
ΓΙΑ ΤΟΝ ΝΟΜΟ ΕΙΝΑΙ ΦΟΝΙΑΣ ΤΟ 1996, Ο ΚΕΝΕΘ ΦΟΣΤΕΡ ΕΝΕΠΛΑΚΗ ΣΕ ΘΑΝΑΣΙΜΗ ΑΝΤΑΛΛΑΓΗ
ΠΥΡΟΒΟΛΙΣΜΩΝ
ΚΑΤΑΔΙΚΑΣΤΗΚΕ ΣΕ ΘΑΝΑΤΟ
ΧΩΡΙΣ ΝΑ ΕΧΕΙ ΡΙΞΕΙ ΟΥΤΕ ΕΝΑΝ ΠΥΡΟΒΟΛΙΣΜΟ
ΜΟΝΑΔΑ ΜΑΡΚ Γ. ΣΤΑΪΛΣ ΜΠΟΜΟΝΤ, ΤΕΞΑΣ
Ούτε αυτό το χρειάζομαι.
Εντάξει.
Με γέρασε αυτή η γενειάδα.
Γκρίζαρα παντού.
Μεγάλωσα κυρίως στο Σαν Αντόνιο, στο Τέξας.
Και οι δύο μου γονείς...
Δυστυχώς, και οι δύο ήταν ναρκομανείς.
Μπαινόβγαιναν στη φυλακή.
Όταν περνούσα χρόνο με τον πατέρα μου, τον περνούσα κυρίως με τους όρους του,
που ήταν να κλέψει κάποιο μαγαζί για να τροφοδοτήσει τον εθισμό του,
τον έβλεπα να τρυπιέται.
Προσπαθούσε να μου μάθει να είμαι καλύτερος εγκληματίας,
ενώ ήμουν μόνο ένα παιδί.
Στο τέλος, κάπου στην 5η δημοτικού, στα μέσα του '80,
με ανέλαβαν οι παππούδες.
Ήθελαν να μου δώσουν μια ευκαιρία στη ζωή
και έκαναν ό,τι μπορούσαν για να με μεγαλώσουν.
Για μένα, το να κάθομαι εδώ και να λέω ότι δεν είχα ευκαιρίες,
θα ήταν λάθος.
Θα έλεγα ψέματα.
Τους άξιζε κάτι καλύτερο.
Εκείνη την εποχή, το 1996,
ασχολιόμουν με τη μουσική.
Είχα φίλους με στούντιο ηχογράφησης.
Και τη νύχτα που συζητάμε, στις 14 Αυγούστου,
ήμασταν μαζί.
Καπνίζαμε και τα πίναμε.
Πηγαίναμε από κλαμπ σε κλαμπ, θέλαμε να δούμε διαφορετικά κλαμπ.
Ήμασταν τέσσερις στο αυτοκίνητο.
Εγώ οδηγούσα.
Στη θέση του συνοδηγού καθόταν ο Τζούλιους Στιν.
Πίσω μου καθόταν ο Μαουρίσιο Μπράουν.
Και πίσω από τον συνοδηγό καθόταν ο Ντουέιν Ντίλαρντ.
Καθώς οδηγούσαμε, ένα από τα παιδιά είπε,
ρώτησε αν θέλαμε να κάνουμε πλιάτσικο.
Αυτό σήμαινε, κατά βάση, να πλησιάζεις κάποιον
και ουσιαστικά, να κάνεις ληστεία. Νομικά, είναι ληστεία.
Εγώ υπέκυψα στην πίεση των άλλων και είπα εντάξει.
Κι έτσι, αυτό συνέβη δύο φορές.
Και μέσα μου ένιωθα κάπως ανήσυχος.
Το ήξερα. Το ήξερα ότι ήταν λάθος. Και ήξερα ότι δεν έπρεπε να γίνει.
Και αποφασίσαμε να σταματήσουμε.
Κάναμε βόλτα με κλεμμένο αμάξι.
Κατευθυνόμασταν προς ένα κλαμπ
που είχαμε ακούσει.
Και καθώς οδηγούσαμε προς εκείνη την περιοχή,
μπροστά μας ήταν δύο αυτοκίνητα.
Τα δύο αυτοκίνητα έστριψαν προς μια κατοικημένη περιοχή.
Και σε εκείνο το σημείο τα πράγματα πήραν άσχημη τροπή.
Έκαναν στην άκρη σε ένα σπίτι στα αριστερά,
ενώ εμείς συνεχίσαμε ευθεία.
Ο δρόμος έτυχε να...
Νομίζαμε ότι ήταν αδιέξοδο. Κάναμε αναστροφή.
Καθώς βγαίναμε από την κατοικημένη περιοχή,
υπήρχε μια γυναίκα που στεκόταν στο τέρμα του δρόμου.
Και μας έκανε νόημα να σταματήσουμε.
Κοίταξε το αυτοκίνητο και ήθελε να μάθει:
"Μήπως γνωριζόμαστε;"
Είπαμε: "Όχι, δεν γνωριζόμαστε".
Ήταν προκλητικά ντυμένη. Μετά αποκαλύφθηκε ότι ήταν στριπτιζέζ.
Φαινόταν μια χαρά.
Ήταν μια όμορφη γυναίκα.
Ένας από τους επιβάτες του αυτοκινήτου είχε πει ότι...
Νομίζω ότι ήταν ο Μαουρίσιο Μπράουν, που καθόταν πίσω.
Ο Μαουρίσιο Μπράουν ήταν ο πλακατζής.
Και ήταν χαζοβιόλης. Του άρεσε να φλερτάρει με γυναίκες.
Της είπε: "Είσαι νοστιμούλα".
Και εκείνη του είπε: "Λοιπόν, αν...
Αν σου αρέσει αυτό που βλέπεις, φωτογράφισέ το για να κρατήσει".
Και σε εκείνο το σημείο, ο Μαουρίσιο κατέβηκε από το αυτοκίνητο.
Και προσέγγισε τη γυναίκα.
Και στην κορυφή του δρόμου στεκόταν ο Μάικλ ΛαΧούντ Τζούνιορ.
Όσα συνέβησαν εκείνη την ώρα είναι υπό αμφισβήτηση.
Την ώρα που ο Μαουρίσιο Μπράουν κατέβηκε από το αμάξι,
ήμασταν 20 μέτρα μακριά, στο βάθος του δρόμου.
Το δρομάκι ήταν ανηφορικό
και κατέληγε σε ένα υπόστεγο.
Ό,τι συνέβη εκεί πάνω το ξέρουν μόνο
ο Μαουρίσιο, ο Μάικλ και η Μαίρη Πάτρικ,
γιατί μόνο αυτοί ήταν εκεί.
Είναι η υπόθεση 96-492-347 της Αστυνομικής Διεύθυνσης Σαν Αντόνιο,
ο τόπος ειδεχθούς εγκλήματος.
Ήξερα ότι είχε πιστόλι.
Δεν είχε πει ότι το κουβαλούσε.
Δεν είχε πει: "Να είστε έτοιμοι να φύγουμε".
Δεν γνωρίζαμε τι θα έκανε.
Ειλικρινά, πιστεύαμε ότι κατέβηκε για να χαζολογήσει με τη γυναίκα.
Σύμφωνα με την κατάθεση του Μαουρίσιο,
είπε ότι ο Μάικλ κράδαινε ένα πιστόλι.
Και καθώς το έκανε αυτό,
είπε ότι τράβηξε το όπλο του και εκείνο εκπυρσοκρότησε.
Ο Μαουρίσιο Μπράουν κατέθεσε ότι δεν σχεδιάζαμε ληστεία.
Κατέθεσε ότι κανείς δεν τον ενθάρρυνε να κάνει ληστεία.
Και κατέθεσε ότι έπραξε σύμφωνα με τη βούλησή του.
Δυστυχώς, αυτό δεν αρκούσε.
Οι ένορκοι δεν τον πίστεψαν.
Και καταδίκασαν και τους δυο μας για ειδεχθή δολοφονία.
Με καταδίκασαν ως συνεργό στο έγκλημα.
Με καταδίκασαν κυρίως επειδή ήμουν ο οδηγός.
Επειδή οδηγούσα το αμάξι.
Και με καταδίκασαν σε θάνατο γι' αυτό.
Ειλικρινά, θα μπορούσα να πω...
Απ' έξω δεν κατανοείς την πτέρυγα θανατοποινιτών.
Δεν ξέρεις αν θα σου προσπαθήσουν να σε δολοφονήσουν, να σε πολεμήσουν.
Ήταν τρομακτικά.
Κάθε μέρα, όταν είσαι εκεί, και κάθε χρόνο,
συσσωρεύονται εκτελέσεις.
Κάποια παιδιά έγιναν φίλοι μου.
Άνθρωποι που λένε: "Γεια σου, φίλε.
Βγήκε η ημερομηνία της εκτέλεσής μου. Τα λέμε".
Και σκέφτεσαι...
Αυτός θα είμαι εγώ.
Αυτό δεν περιγράφεται με λόγια.
Είναι μια τραυματική διαδικασία.
Είναι τραυματική διαδικασία.
...λέμε: "Όχι, διάολε!"
Λένε: "Πτέρυγα μελλοθάνατων!" Εμείς λέμε: "Όχι, διάολε!"
ΤΟ 2006, Ο ΜΑΟΥΡΙΣΙΟ ΜΠΡΑΟΥΝ ΕΚΤΕΛΕΣΤΗΚΕ ΜΕ ΘΑΝΑΤΗΦΟΡΑ ΕΝΕΣΗ
ΣΤΑΜΑΤΗΣΤΕ ΤΙΣ ΕΚΤΕΛΕΣΕΙΣ ΣΩΣΤΕ ΤΟΝ ΦΟΣΤΕΡ
ΕΝΑΝ ΧΡΟΝΟ ΜΕΤΑ, ΟΡΙΖΕΤΑΙ Η ΕΚΤΕΛΕΣΗ ΤΟΥ ΦΟΣΤΕΡ
Για να πω τι έγινε τη μέρα της εκτέλεσής μου,
πρέπει να σας πω τι προηγήθηκε.
Είχα αντιδράσει πολύ έντονα,
κι επειδή τελικά αποκτήσαμε φήμη
ότι μιλούσαμε ανοιχτά και θέλαμε να διαμαρτυρηθούμε,
αποφάσισαν να με πάρουν από την πτέρυγα μία μέρα νωρίτερα.
Πού με πάτε, φίλε; Πού με πάτε;
Θα συμμορφωθώ αν μου πείτε τι θα μου κάνετε.
Θα δω την οικογένειά μου, ναι ή όχι;
Ελευθερώστε τον Κένεθ Φόστερ!
Είχα τρομοκρατηθεί. Δεν ήξερα γιατί έρχονταν.
Ήξερα ότι δεν μπορούν να με εκτελέσουν πριν την εκτέλεσή μου, αλλά τι ήξερα;
Τότε δεν ήξερα τίποτα.
Όταν με έβγαλαν από το κελί μου, έπεσα κάτω. Ξάπλωσα.
Δεν συμμετέχω σε αυτό, φίλε.
Δεν συμμετέχω σε ό,τι μου κάνετε.
-Ελευθερώστε τον Κένεθ Φόστερ! -Τι;
Ελευθερώστε τον Κένεθ Φόστερ!
Αρνήθηκα να περπατήσω. Είχα τρομοκρατηθεί.
Δεν έπρεπε να εκτελεστώ και τους ανάγκασα να με κουβαλήσουν.
Με έβαλαν σε ένα βανάκι και με πήγαν στο Χάντσβιλ.
Την επομένη, θα έβλεπα τους δικούς μου τελευταία φορά.
Το έμαθα από τον δεσμοφύλακα.
Μου είπε ότι η ποινή μου είχε μειωθεί.
Είπε: "Άκου, θα έρθει να σε πάρει ένα όχημα σε δέκα λεπτά".
ΕΞΙ ΩΡΕΣ ΠΡΙΝ ΤΗΝ ΕΚΤΕΛΕΣΗ ΤΟΥ,
Η ΠΟΙΝΗ ΤΟΥ ΦΟΣΤΕΡ ΜΕΙΩΝΕΤΑΙ ΑΠΟ ΤΟΝ ΚΥΒΕΡΝΗΤΗ ΤΟΥ ΤΕΞΑΣ ΡΙΚ ΠΕΡΙ
Με εισήγαγαν ξανά ως νέο τρόφιμο.
Και το δεύτερο μισό της ζωής μου ξεκίνησε στις 30 Αυγούστου 2007.
Ο ΚΕΝΕΘ ΦΟΣΤΕΡ ΕΚΤΙΕΙ ΠΟΙΝΗ ΚΑΘΕΙΡΞΗΣ 40 ΕΤΩΝ
ΘΑ ΕΧΕΙ ΤΟ ΔΙΚΑΙΩΜΑ ΝΑ ΖΗΤΗΣΕΙ ΑΝΑΣΤΟΛΗ ΤΟ 2036
Κάθε μέρα, τα τελευταία 21 χρόνια,
έπρεπε να σκέφτομαι τι μπορώ να κάνω
που θα άλλαζε αυτήν την κατάσταση.
Γιατί δύσκολα καταφέρνεις έναν θρίαμβο σε μια τέτοια τραγωδία, επειδή...
εκείνος δεν έπρεπε να πεθάνει.
Αν και δεν τον σκότωσα εγώ,
παρ' όλα αυτά, ήμουν εκεί.
Έπρεπε να πληρώσω το τίμημα κι αυτό σημαίνει κάτι για μένα.
Θελήσαμε να έρθουμε σε επαφή με την οικογένεια ΛαΧούντ.
Θελήσαμε να τους δείξουμε ποιος έχω γίνει.
Θέλουμε να συζητήσουμε με την οικογένεια, όχι μόνο την ποινή μου,
αλλά, είναι εφικτή η επανένταξη και η εξιλέωση;
Θέλω να δείξω ότι η ζωή αξίζει κάτι.
Δεν θα αμφισβητήσω ποτέ τη λέξη εξιλέωση.
Αυτό σας το εγγυώμαι.
ΣΑΝ ΑΝΤΟΝΙΟ, ΤΕΞΑΣ
Δεν χάνεσαι σε αυτή τη γειτονιά.
Να στρίψεις αριστερά κατά λάθος αντί για δεξιά.
Είχαν φτάσει τόσο μέσα στη γειτονιά
επειδή ακολουθούσαν κάποιον.
Εδώ είναι το πατρικό μου, εδώ συνέβη το περιστατικό
στις 15 Αυγούστου 1996, στις 02:14 το πρωί.
ΝΙΚΟ ΛΑΧΟΥΝΤ
Εκείνη την εποχή, και οι τρεις μας,
εγώ και τα αδέρφια μου, μέναμε στο πατρικό.
Ήμασταν όλοι στο σπίτι.
Το υπνοδωμάτιό μου ήταν στην άλλη πλευρά.
Εγώ καθόμουν κι έβλεπα τηλεόραση.
Άκουσα τον συναγερμό.
Σηκώθηκα και άνοιξα την πόρτα.
Είδα τον μπαμπά μου να τρέχει με ένα πιστόλι στο χέρι του.
Και άκουσα μια γυναικεία φωνή από τον διάδρομο
να φωνάζει αμυδρά "Μάικ" και μετά "πυροβόλησε".
Άρπαξα το όπλο και ακολούθησα τον μπαμπά.
Βγήκα από την πόρτα.
Το όχημα του Μάικ εδώ.
Αυτό που έβλεπα ήταν ένα ποτάμι αίματος
που έτρεχε κάτω από το αυτοκίνητο, μέχρι το δρομάκι.
Πήγα από την άλλη.
Και η νεαρή κυρία ούρλιαζε με όλη της τη δύναμη.
Και είδα τον αδερφό μου μπρούμυτα κάτω, με το κεφάλι του έτσι, σε αυτή τη γωνία.
Και η θεία μου είπε: "Παιδί μου, πέθανε".
Αυτό δεν θα το ξεχάσω ποτέ.
Όταν το είπε αυτό, κοιτούσα τον μπαμπά μου.
Το θυμάμαι. Θυμάμαι που τον κοιτούσα.
Η στάση του άλλαξε από την ένταση του "Τι κάνω;"
Το θυμάμαι και τώρα ως πατέρας το κατανοώ.
Στην κυριολεξία, απλώς...
Σαν το πνεύμα του να άφησε το σώμα του.
Και βγήκε μπροστά στην αυλή και έκλαιγε μόνος του.
Δεν ήξερα αν έπρεπε να τον ακολουθήσω, τι να κάνω.
Δεν είχε νόημα να του κάνω καρδιακή ανάνηψη.
Μετατράπηκα σε μηχανή οργής.
Είχα οργή...
Ο κόσμος δεν έδινε απαντήσεις.
Είχα ακούσει τη μάνα μου να κλαίει.
Τον είχα κουβαλήσει αφού έγινε η έρευνα κι είχε επέλθει νεκρική ακαμψία.
Είχα βοηθήσει τον μπαμπά να ξεπλύνει το αίμα του.
Δεν ήθελα να ζητήσω βοήθεια.
Έτσι σκεφτόμουν τότε. Και η συμπεριφορά μου άλλαξε.
Θέλω να πω...
Δεν γιόρταζα γενέθλια. Τα Χριστούγεννα ήταν ό,τι να 'ναι.
Χάζευα μια άδεια καρέκλα. Είχα ενοχές και δεν ήθελα να γελάω.
Ζούσα μετανιώνοντας.
Μετάνιωνα που δεν ήμουν εκεί.
Δεν υπήρχε άλλη στιγμή στη ζωή του που να με είχε χρειαστεί περισσότερο
από τις 15 Αυγούστου 1996, στις 02:14.
Καθόμουν έξω στο δρομάκι...
με το όπλο μου, προκαλώντας το κακό, τον διάβολο να γυρίσει πίσω.
"Γύρνα πίσω, κάθαρμα, τώρα είμαι έτοιμος για σένα".
Ο Κένεθ Φόστερ, ακόμα και σήμερα,
ισχυρίζεται ότι δεν ήξεραν τι έκαναν.
Χωρίς αλήθεια, δεν γίνεται συμφιλίωση. Όταν λέει: "Δεν ήξερα πού πήγαινα
και ο Μαουρίσιο ήθελε να πάω στο...
Πηγαίναμε σε πάρτι. Απλώς οδηγούσα.
Και θα με σκοτώσετε για αυτό;"
Δεν ήταν κανένας πρόσκοπος, καταλάβατε;
Κουβαλούσε πιστόλι.
Ήταν υπό επιτήρηση,
επειδή είχε πυροβολήσει δύο ανθρώπους στο στομάχι.
ΟΡΟΙ ΚΑΙ ΠΡΟΫΠΟΘΕΣΕΙΣ ΤΗΣ ΚΟΙΝΟΤΙΚΗΣ ΕΠΙΤΗΡΗΣΗΣ
Οπότε, δεν το σέβομαι αυτό.
ΚΕΝΕΘ ΓΙΟΥΤΖΙΝ ΦΟΣΤΕΡ
ΔΙΑΚΕΚΡΙΜΕΝΗ ΕΠΙΘΕΣΗ ΜΕ ΘΑΝΑΣΙΜΟ ΟΠΛΟ
Η ιδέα να συναντήσω τον Κένεθ Φόστερ δεν με εξαγριώνει πλέον. Παλιά, ναι.
Δεν θα δαπανήσω πόρους
για να κάνω κάτι αποκλειστικά για αυτόν.
Δεν μπορεί να με ξεπληρώσει με τίποτα.
Να ζητήσω ένα χρέος που δεν μπορεί να αποπληρώσει;
ΟΣΤΙΝ, ΤΕΞΑΣ
Εδώ είναι κάτι που κάναμε.
Φορούσαμε τα μπλουζάκια υπέρ του.
Λέει: "Μην αφήσετε τον Κένεθ Φόστερ να γίνει άλλο ένα θύμα
του φυλετικά μεροληπτικού συστήματος".
Ίσως όχι και το καλύτερο σλόγκαν για ένα πανό.
"Φυλετικά μεροληπτικό σύστημα"; Τι είναι;
Εγώ θα έλεγα:
"Να μη γίνει θύμα του ρατσιστικού συστήματος!"
Έτσι θα το έκανα εγώ.
Να ένα δυναμικό πανό.
Μεταδίδει την πληροφορία που θέλεις.
Είναι πολύ καλύτερο από το άλλο.
Απλώς λέω.
ΝΑ ΜΗΝ ΕΚΤΕΛΕΣΤΕΙ Ο ΚΕΝΕΘ ΦΟΣΤΕΡ
Σε περιπτώσεις θανατικής καταδίκης, οι πιο δυνατές φωνές ήταν των θυμάτων.
Αλλά νιώσαμε ότι στις περιπτώσεις
όπου αθώοι κινδυνεύουν να εκτελεστούν...
ΛΙΛΙ ΧΙΟΥΖ
ότι στοχοποιούνται από το σύστημα
και οι φωνές τους πρέπει να ακούγονται.
ΟΧΙ ΘΑΝΑΤΙΚΗ ΠΟΙΝΗ!
Αυτά είναι μερικά γράμματα από τον Κένεθ.
Βλέπετε ότι είναι δακτυλογραφημένο και μακροσκελές.
Πάντα είχε πολλά να πει και πάντα έλεγε:
"Θέλω να κάνεις αυτό κι αυτό".
Μια μακριά λίστα πραγμάτων που ήθελε να κάνω.
Θεωρήσαμε ότι εστιάζοντας σε μία υπόθεση,
θα προκαλούσαμε συμπάθεια προς τους θανατοποινίτες.
Η δική του υπόθεση ήταν ευκολονόητη,
επειδή δεν πυροβόλησε κανέναν.
Αυτό ήταν κατανοητό,
ότι ήταν στο αυτοκίνητο, πολλά μέτρα μακριά, όταν έγινε ο φόνος.
Ο ΚΕΝΕΘ ΦΟΣΤΕΡ ΚΑΤΑΔΙΚΑΣΤΗΚΕ ΣΥΜΦΩΝΑ ΜΕ ΤΟΝ ΝΟΜΟ ΤΟΥ ΤΕΞΑΣ
ΠΟΥ ΟΡΙΖΕΙ ΟΤΙ ΟΠΟΙΟΣ ΣΥΜΜΕΤΕΧΕΙ ΣΕ ΕΓΚΛΗΜΑ
ΘΕΩΡΕΙΤΑΙ ΣΥΝΥΠΕΥΘΥΝΟΣ
Δεν ήξερα τον συγκεκριμένο νόμο.
Στην υπόθεση του Κένεθ τον πρωτάκουσα.
Αναφέρεται και στην προβλεψιμότητα,
ότι έπρεπε να γνωρίζεις ότι το έγκλημα θα λάμβανε χώρα.
Είναι ένας πολύ συγκεκριμένος νόμος και αυτό ήταν...
Στην εκστρατεία μας, αντιταχθήκαμε σε αυτόν τον νόμο,
επειδή ζητάει από τον κόσμο να συμπεριφερθεί σαν μέντιουμ.
Ότι θα έπρεπε να γνωρίζουν ότι επρόκειτο να διαπραχθεί ένα έγκλημα.
Η ελάφρυνση ποινής σπανίζει.
Μάλιστα, νομίζω ότι όταν ο Ρικ Πέρι μείωσε την ποινή του Κένεθ,
ήταν ίσως η δεύτερη φορά που συνέβαινε κάτι τέτοιο.
ΔΟΘΗΚΕ ΧΑΡΗ ΣΤΟΝ ΦΟΣΤΕΡ
Η εκτέλεση είναι φόνος εκ προμελέτης.
Είδα τον φίλο μου δι' αλληλογραφίας, τον Τζάστιν Φούλερ, να εκτελείται.
Παρά το κλινικό πρόσχημα της διαδικασίας με τη θανατηφόρο ένεση,
όταν γίνεσαι μάρτυρας αυτής, είναι...
Είναι... Δεν... Είναι σαν να παρακολουθείς βίαιο έγκλημα.
Βλέπεις τον αγαπημένο σου να δολοφονείται μπροστά στα μάτια σου.
Και δεν μπορείς να κάνεις τίποτα.
ΔΙΚΑΣΤΙΚΗ ΠΕΡΙΦΕΡΕΙΑ ΣΑΝ ΑΝΤΟΝΙΟ, ΤΕΞΑΣ
Με τη θανατική ποινή του Φόστερ συμφωνούσα τότε, συμφωνώ και τώρα.
ΜΑΪΚΛ ΡΑΜΟΣ ΕΙΣΑΓΓΕΛΕΑΣ
Πάντα θα συμφωνώ με αυτή.
ΤΕΞΑΣ ΚΑΤΑ ΜΠΡΑΟΥΝ ΚΑΙ ΦΟΣΤΕΡ
Είναι τρομερό λάθος να πιστεύει κάποιος
ότι ήταν "σε λάθος μέρος, λάθος ώρα".
Να πιστεύει ότι ήταν μόνο ο οδηγός και δεν γνώριζε.
Δεν περίμεναν να κριθούν ένοχοι,
επειδή θυμάμαι ότι γελούσαν και αστειεύονταν.
Όταν τους καταδίκασαν, νομίζω ότι ανησύχησαν λίγο περισσότερο.
Ο Κένεθ ήταν ο πιο συγκλονισμένος,
και ήμουν πεπεισμένος για αυτόν.
Αν και ο Μαουρίσιο Μπράουν πυροβόλησε, είχα βεβαιωθεί.
Καταλάβαινες ότι ήταν ο ιθύνων νους.
Ήταν αυτός που κινούσε τα νήματα.
Μπορεί να μην πυροβόλησε, αλλά διευκόλυνε την όλη διαδικασία.
Ήταν 14 Αυγούστου 1996,
όταν τέσσερις άντρες σε ένα όχημα ψάχνονταν να ληστέψουν.
Μαουρίσιο Μπράουν, Ντουέιν Ντίλαρντ, Τζούλιους Στιν,
ενώ ο Κένεθ Φόστερ ήταν ο οδηγός.
Το σχέδιό τους ήταν να ληστεύουν ανθρώπους που είχαν σταματήσει.
Εκείνη η γυναίκα δούλευε και ήταν... Ήταν σερβιτόρα σε ένα Τζιμς Κόφι Σοπ,
κοιτούσε τη δουλειά της...
Μάζευε όσα λεφτά μπορούσε από τα φιλοδωρήματα
και όσα πληρωνόταν εκεί.
Θα είδαν το πρώτο θύμα σε αυτό το σημείο.
Και τότε, ο Κένεθ Φόστερ μετακίνησε το όχημα
για να κατέβουν οι Στιν και Μπράουν για να τη ληστέψουν.
Έψαχναν για εύκολη λεία.
Είδαν ότι ήταν μόνη της.
Θα ήταν πολύ εύκολο να τη ληστέψουν υπό την απειλή όπλου.
Αν δεν σκόπευαν να το χρησιμοποιήσουν, γιατί ήταν γεμάτο;
Οι τέσσερις επιβάτες είχαν ολοκληρώσει την πρώτη ληστεία.
Και προχωρούσαν στη δεύτερη ληστεία τους.
Είδαν τρία άτομα ακριβώς εδώ.
Δύο γυναίκες, έναν άντρα.
Και τότε,
ο Μαουρίσιο Μπράουν κατέβηκε πάλι από το όχημα,
τους έχωσε το πιστόλι στα μούρα απαιτώντας τα λεφτά τους.
Απαιτώντας τσάντες, λεφτά και πιστωτικές.
Εκείνος σταμάτησε σε αυτό το σημείο.
Μην ξεχνάτε ότι παρακολουθούσε τα πάντα.
Μάλιστα, είχε μεγάλη συμμετοχή σε αυτό.
Μετά τη δεύτερη ληστεία, άρχισαν να ψάχνουν για άλλα θύματα.
Δεν γύρισαν στα σπίτια τους, δεν σταμάτησαν, αλλά συνέχισαν.
Τότε είδαν τη Μαίρη Πάτρικ σε ένα λευκό όχημα.
Μια ωραία γυναίκα να οδηγεί μόνη της,
και σκέφτηκαν: "Θα την ακολουθήσουμε".
Όπως βλέπετε, είναι ένας φιδωτός δρόμος με πολλές στροφές.
Δεν βλέπω τίποτα νυχτερινά κλαμπ εδώ,
ούτε ήταν έτσι πριν από 20 χρόνια.
Ναι. Φτάσαμε. Αυτό είναι.
Αυτό είναι το σπίτι.
Είμαστε έξω από το σπίτι του ΛαΧούντ.
Εκεί ο Μπράουν ήρθε αντιμέτωπος με τον ΛαΧούντ,
ζήτησε λεφτά υπό την απειλή όπλου,
ήθελε το πορτοφόλι του.
Τον πυροβόλησε στο πρόσωπο.
Δεν ήταν ατύχημα.
Δεν πατιέται τόσο εύκολα η σκανδάλη.
Δεν ήταν ατύχημα. Δεν εκπυρσοκρότησε το όπλο.
Ο Φόστερ τους χειραγώγησε.
Το κατάλαβαν και οι ένορκοι.
Είναι ένας αλαζόνας.
Πιστεύω ότι θα έλεγε τα πάντα,
θα έλεγε τα πάντα ακόμα και σήμερα,
ότι δεν περίμενε τον φόνο του ΛαΧούντ.
Η ετυμηγορία για τον Φόστερ βγήκε πριν από την ετυμηγορία του Μπράουν.
Που σημαίνει ότι κρίθηκε ένοχος.
Επιπλέον, καταδικάστηκε σε θάνατο
πριν από τον Μπράουν, που είχε πυροβολήσει.
Τόσο πεπεισμένοι ήταν για την εμπλοκή του.
ΚΟΜΗΤΕΙΑ ΜΠΕΑΡ
ΚΤΙΡΙΟ ΔΙΟΙΚΗΣΗΣ & ΕΚΠΑΙΔΕΥΣΗΣ ΚΟΙΝΟΤΙΚΗ ΕΚΚΛΗΣΙΑ ΣΑΝ ΑΝΤΟΝΙΟ
Ήξερα εκείνο το βράδυ, μετά τον θάνατο του Μάικ,
κατάλαβα ότι η ζωή μου θα άλλαζε.
Ότι η καθημερινότητά μας θα άλλαζε.
Η κατάρρευση οδηγεί σε νέα κατάρρευση, σωστά;
Και σκέφτηκα
ότι έπρεπε να συμμαζευτώ. Δεν μπορώ να το πω αλλιώς.
Τι κάνεις; Χάρηκα.
Να 'σαι καλά.
Και ένας φίλος μου άρχισε να μιλάει για πίστη.
"Έλα στην εκκλησία".
Με παρακίνησε.
Σιγά σιγά άρχισε να διεισδύει στην ψυχή μου.
Σας ευχαριστώ που ήρθατε σήμερα. Ονομάζομαι Νίκο ΛαΧούντ.
Μαζευτήκαμε σήμερα εδώ για έναν συγκεκριμένο λόγο.
Είμαι υποκριτής αν δεν πιστεύω
ότι ένας δολοφόνος δεν μπορεί να αλλάξει τη ζωή του.
Ξέρετε γιατί;
Ο Απόστολος Παύλος, που έγραψε τα 2/3 της Καινής Διαθήκης,
λεγόταν Σαούλ και ήταν δολοφόνος.
Άρα δεν είμαι ακόλουθος του Χριστού αν δεν πιστεύω
ότι κάποιος που έχει δολοφονήσει δεν μπορεί να λυτρωθεί.
Ο Θεός λέει ότι μπορεί.
Όποτε αναφερόμουν στη δολοφονία του αδερφού μου,
ήμουν γεμάτος οργή και μίσος.
Τι άλλαξε την κοσμοθεωρία μου;
Ο Χριστός.
Η ιδέα να συναντήσω τον Φόστερ
θα ωφελούσε τον ίδιο, υποθέτω.
Τόσο καιρό, δεν ένιωσα ότι έλειπε κάτι
στον δρόμο προς τη γαλήνη.
Βρήκα γαλήνη.
Η ΠΙΣΤΗ ΤΟΥ ΝΙΚΟ ΤΟΥ ΕΠΕΤΡΕΨΕ ΝΑ ΣΥΜΒΙΒΑΣΤΕΙ ΜΕ ΤΟ ΠΑΡΕΛΘΟΝ ΤΟΥ
Δεν έκανα λάθος. Ο κόσμος θέλει να μιλάει για λάθη.
Λάθος ίσον ατύχημα.
Δεν έκανα λάθος, έκανα λάθος επιλογή.
Πούλησα ναρκωτικά.
Το έκανα όταν ήμουν νέος κι άμυαλος, και με συνέλαβαν για εμπόριο ναρκωτικών.
ΤΟ 1994, Ο ΝΙΚΟ ΣΥΝΕΛΗΦΘΗ
ΠΡΟΣΠΑΘΩΝΤΑΣ ΝΑ ΠΟΥΛΗΣΕΙ ΧΑΠΙΑ ΕΚΣΤΑΣΗ
ΣΕ ΜΥΣΤΙΚΟ ΑΣΤΥΝΟΜΙΚΟ
Τα έβαλα μ' εμένα,
επειδή μου κόλλησε η ταμπέλα του εμπόρου, του εγκληματία,
επειδή πήρα λανθασμένες αποφάσεις. Απλώς ήμουν βλάκας.
Τα είχα βάλει μ' εμένα
επειδή αντιμετώπιζα τις ταμπέλες που είχα βάλει στον εαυτό μου.
Θέλω να πω, το έζησα.
Γι' αυτό πιστεύω στην εξιλέωση, εντάξει;
Τη θυμάμαι αυτή. Εδώ είναι αυτός.
Βλέπω αυτή και αυτή. Αυτός είναι εκεί.
Αυτή ήταν το Πάσχα.
Το πασχαλινό καλαθάκι του και...
Ήταν καλός, ήταν πολύ καλός για την ηλικία του,
επειδή τον είχα μόλις...
ΛΟΡΕΝΣ ΦΟΣΤΕΡ ΠΑΠΠΟΥΣ ΤΟΥ ΚΕΝΕΘ
απαλλάξει από παιδικές αναμνήσεις
και πράγματα που είχε αντιμετωπίσει εκεί.
Και είχε επιστρέψει στον σωστό δρόμο.
Ο Κένι ήταν παιδί του μικρότερου γιου μου
και είχα δει ότι δεν τον φρόντιζε σωστά.
Παραδέχομαι ότι ο γιος μου ήταν χρήστης.
Είχε μπλέξει σε μπελάδες πολλές φορές.
Είδα την ανάγκη του να βρεθεί σε διαφορετικό περιβάλλον,
και του ζήτησα να τον αφήσει να μείνει μαζί μου.
Εδώ είμαστε οι δυο μας, ο Κένι κι εγώ.
Δεν ξέρω τι κάναμε ή τι είχαμε κάνει.
Προφανώς κάτι αστείο, γιατί ακόμα γελούσαμε.
Ήθελα να τον εκπαιδεύσω να γίνει καλός άνθρωπος.
Όσο για τους στόχους του στη ζωή,
για κάποιο λόγο, ήθελε να γίνει αστυνομικός.
Το πιστεύετε;
Στη δευτέρα γυμνασίου,
έμπλεξε με μια παρέα που κάπνιζε μαριχουάνα
και πήρε αποβολή από το σχολείο.
Ήταν η πρώτη του φορά που έμπλεκε πραγματικά.
Όταν μίλησαν για θανατική ποινή επειδή οδηγούσε ένα αυτοκίνητο,
δεν μπορούσα να χωνέψω την ιδέα ότι θα τον εκτελούσαν.
Ήταν κάτι στο μυαλό μου. Είπα ότι αποκλείεται.
Έφτασε η ημερομηνία εκτέλεσης,
ο κυβερνήτης Πέρι μίλησε και είπε:
"Η ποινή θα μετατραπεί σε ισόβια".
Αναφώνησα. Θέλω να πω πως, ναι, έκλαψα.
Ναι, δεν είμαι τόσο άντρακλας ή ό,τι άλλο, ώστε να μην μπορώ να κλάψω.
Ήταν δάκρυα χαράς.
"Τώρα", είπα τότε στον εαυτό μου, "σημασία τώρα έχει να βγει από εκεί".
Ο θάνατος... Θέλω να πω, τα ισόβια είναι ισόβια.
Ακόμα έχουμε πολλή δουλειά να κάνουμε.
Έχω φτάσει πια 90 χρονών, αλλά επιμένω ότι θα τον δω ελεύθερο.
Ναι, ακόμα και τώρα. Ναι.
Λέω ότι θα αφεθεί ελεύθερος.
Κάνω ό,τι περνάει από το χέρι μου για να τον ελευθερώσω,
οπότε τώρα θα συνεχίσω να το κάνω και θα συμβεί.
Η ΟΙΚΟΓΕΝΕΙΑ ΦΟΣΤΕΡ ΕΛΠΙΖΕΙ ΝΑ ΑΝΑΘΕΩΡΗΘΕΙ Η ΥΠΟΘΕΣΗ ΤΟΥ ΚΕΝΕΘ
ΑΠΟ ΤΗΝ ΕΠΙΤΡΟΠΗ ΧΑΡΙΤΟΣ ΚΑΙ ΑΝΑΣΤΟΛΩΝ
Η ΥΠΟΘΕΣΗ ΘΑ ΠΡΕΠΕΙ ΝΑ ΥΠΟΣΤΗΡΙΧΘΕΙ ΑΠΟ ΔΥΟ ΑΝΩΤΕΡΟΥΣ ΑΞΙΩΜΑΤΟΥΧΟΥΣ
ΕΝΑΣ ΕΚ ΤΩΝ ΟΠΟΙΩΝ ΕΙΝΑΙ Ο ΓΕΝΙΚΟΣ ΕΙΣΑΓΓΕΛΕΑΣ
Ψηφίζω Νίκο ΛαΧούντ.
Ψηφίζω ΛαΧούντ.
Ψηφίζω Νίκο ΛαΧούντ. Θα βοηθήσει την κοινότητά μας.
Είναι ο κατάλληλος για τη θέση. Ψηφίστε Νίκο ΛαΧούντ.
14 ΧΡΟΝΙΑ ΜΕΤΑ ΤΗ ΔΟΛΟΦΟΝΙΑ ΤΟΥ ΑΔΕΛΦΟΥ ΤΟΥ,
Ο ΝΙΚΟ ΛΑΧΟΥΝΤ ΕΞΕΛΕΓΗ ΕΙΣΑΓΓΕΛΕΑΣ ΤΗΣ ΚΟΜΗΤΕΙΑΣ ΜΠΕΑΡ
Όταν χρειάζεσαι κάποιον, ο Νίκο ΛαΧούντ θα σε υπερασπιστεί.
Σήμερα, είμαι σύζυγος και πατέρας, πρώην δημόσιος κατήγορος και ειρηνοδίκης.
Κάποιοι λένε ότι αυτά δεν αρκούν,
εγώ λέω ότι αυτό που με έφερε εδώ
είναι σκληρή δουλειά και εξιλέωση.
ΝΙΚΟ ΛΑΧΟΥΝΤ
Αν ήταν λίγους μήνες μικρότερη, θα κατατασσόταν ως ειδεχθής φόνος.
Θέλω να πω...
Δεν είχα ονειρευτεί ποτέ ότι θα γινόμουν γενικός εισαγγελέας
της κομητείας Μπέαρ.
Πολλοί αναρωτιούνταν τι εισαγγελέας θα ήμουν.
ΝΙΚΟΛΑΣ ΛΑΧΟΥΝΤ ΔΙΚΗΓΟΡΟΣ
Είπαν: "Βίωσε αυτή την εμπειρία. Ο αδερφός του δολοφονήθηκε".
Κάποιοι πίστευαν ότι θα ζητούσα τη θανατική ποινή τις περισσότερες φορές.
Είμαστε ισορροπημένοι.
Είναι το ζητούμενο εδώ, αναμφίβολα.
Σήμερα θα εξετάσω τρεις υποθέσεις θανατικής ποινής.
Αλλά σε όποιον ισχυριστεί
ότι είμαι κατά της θανατικής ποινής,
του λέω: "Έλεγξες τη θεωρία σου;"
"Τι εννοείς;"
"Πυροβόλησαν το δικό σου παιδί;"
ΝΙΚΟ ΛΑΧΟΥΝΤ ΕΙΣΑΓΓΕΛΕΑΣ
"Όχι; Νομίζεις ότι είσαι κατά, αλλά δεν το ξέρεις".
ΤΟΝ ΙΟΥΛΙΟ ΤΟΥ 2006, Ο ΝΙΚΟ ΛΑΧΟΥΝΤ ΗΤΑΝ ΠΑΡΩΝ ΣΤΗΝ ΕΚΤΕΛΕΣΗ
ΤΟΥ ΔΟΛΟΦΟΝΟΥ ΤΟΥ ΑΔΕΡΦΟΥ ΤΟΥ
Όταν παρευρέθηκα στην εκτέλεση Μπράουν,
και ήμουν ακόμα οργισμένος...
Και σε ρωτάνε: "Γιατί ήρθες;"
Αν θέλετε να πω τι ακριβώς είπα: "Δεν σε αφορά ο λόγος που ήρθα.
Ήρθα επειδή θέλω να δω το τέλος.
Σκότωσε τον αδερφό μου, θέλω να τον δω να πηγαίνει στον Κύριο.
Πρέπει να τον δω με τα μάτια μου να αφήνει την τελευταία του πνοή".
Είμαι υπέρ της συμφιλίωσης σε κάθε περίπτωση.
Υπάρχουν κάποιοι που θέλουν να υπερασπιστώ τον Μάικλ.
Και αν τον συναντήσω, δεν θα έχει καμία σχέση με την ποινή.
Σε 40 χρόνια είναι η αναστολή.
Αν έχει αλλάξει, ο Θεός βοηθός.
Θα τον επισκέπτομαι συχνά. Πώς σας φαίνεται;
Ο ΝΙΚΟ ΛΑΧΟΥΝΤ ΣΥΜΦΩΝΗΣΕ ΝΑ ΣΥΖΗΤΗΣΕΙ ΜΕ ΤΟΝ ΛΟΡΕΝΣ ΦΟΣΤΕΡ
ΠΙΘΑΝΗ ΣΥΝΑΝΤΗΣΗ ΜΕ ΤΟΝ ΚΕΝΕΘ
-Χαίρομαι που σε βλέπω! -Είσαι στην τρίχα.
Δεν είμαι στην τρίχα. Είχα πάει στην εκκλησία το πρωί.
Κι εγώ ήμουν στην εκκλησία.
Είμαστε εδώ για έναν σκοπό.
Αν και υπήρξε κάτι που συνέβη στις οικογένειές μας
που όλοι μετανιώνουμε.
Θέλω να πω ότι εγώ το μετανιώνω και σε νιώθω όσο μπορώ να σε νιώσω.
Ελπίζω να μην υπάρχει έχθρα ανάμεσά μας.
Εγώ μπορώ μόνο να πω ότι λυπάμαι και να ζητήσω συγγνώμη για ό,τι έκανε.
Το ίδιο θα έκανε κι αυτός.
Θα ζητούσε συγγνώμη τώρα που το κατάλαβε.
Ο Κένι οδηγούσε το αυτοκίνητο.
Ο Μαουρίσιο έκανε το κακό στον αδερφό σου
και ο Κένι έχει περάσει 24, 25 χρόνια έγκλειστος, δηλαδή στη φυλακή.
Και τώρα προσπαθώ να δω αν υπάρχει κάποιος τρόπος να...
Αν θα μπορούσε να περάσει πάλι από δίκη
ή ό,τι άλλο είναι απαραίτητο.
Ξέρω ότι έχεις την άποψή σου και τη δική σου αντίληψη
με βάση όσα σου είπαν.
Κατηγορήθηκε για ειδεχθή φόνο.
-Ναι. -Σύμφωνα με τον νόμο,
δεν χρειάζεται να τραβήξεις τη σκανδάλη για να θεωρηθείς υπόλογος.
Έτσι έχει η κατάσταση.
-Να σε ρωτήσω. -Ναι.
Ποιο το όφελος
για την υπεράσπιση που δουλεύει σε αυτές τις υποθέσεις;
Το σκεπτικό πίσω από αυτόν τον νόμο
είναι να λειτουργήσει προς όφελος της κοινωνίας.
Άσχετα αν ωφελεί την υπεράσπιση ή την πολιτεία.
Ωφελεί την κοινωνία. Σκέψου το.
Κάποιοι άνθρωποι είναι πολύ χειριστικοί
και είναι ο ιθύνων νους.
Αν δεν λογοδοτούσε αυτό το πρόσωπο, αλλά μόνο όποιος οδηγήθηκε στο έγκλημα,
πολλοί θα ξέφευγαν από τον νόμο.
Εγώ πάντως προσπαθώ.
Προσπαθώ να βρω κάτι που θα αποτελούσε πλεονέκτημα
στην υπόθεσή μας, όπου ο Κένι ίσως...
να μπορέσει να πετύχει άλλη μία ακροαματική διαδικασία ή κάτι άλλο
που ίσως να οδηγήσει στην αποφυλάκισή του.
Δεν λαχταράω να συναντήσω τον Κένεθ,
αλλά δεν θα με πείραζε.
Ίσως είναι κάτι που εκείνος χρειάζεται. Ποιος ξέρει τι θα γίνει;
Αυτό που λέω είναι ότι θα τον συναντήσω με ανοιχτή καρδιά.
Αλλά για να μην υπάρξει παρεξήγηση,
δεν έχω καμία πρόθεση να υποστηρίξω πρόωρη αποφυλάκισή του.
Να το ξέρεις.
Είμαι ειλικρινής.
Μπορεί να εξυπηρετήσει έναν σκοπό από μέσα.
Αν βγει τη σωστή στιγμή, ας είναι.
Είμαι εντάξει, όπως και να εξελιχθεί. Πώς σου φαίνεται αυτό;
Μου φάνηκε ενδιαφέρον.
Προσπαθούσε να θίξει διακριτικά το θέμα
ότι πιστεύει πως ο Κένεθ έχει τιμωρηθεί υπερβολικά
ή ότι τιμωρήθηκε πολύ σκληρά ή άδικα,
αλλά έχει το δικαίωμα της γνώμης του.
Δεν έχω τύψεις γι' αυτό, αλλά...
Ακόμα κι αν... Είναι μεγάλο "αν", δεν πρόκειται.
Κι αν ήθελα να στηρίξω την αποφυλάκισή του, δεν έχω την εξουσία.
Ο νόμος υπερισχύει.
Δεν έχει καν το δικαίωμα, άσχετα ποιος το θέλει.
Μέχρι τα 40 χρόνια.
ΤΡΕΙΣ ΜΗΝΕΣ ΜΕΤΑ,
Ο ΦΟΣΤΕΡ ΣΥΜΦΩΝΗΣΕ ΝΑ ΑΠΑΝΤΗΣΕΙ ΣΕ ΠΕΡΑΙΤΕΡΩ ΕΡΩΤΗΣΕΙΣ
Αυτό που θέλω να συζητήσω με τον Νίκο
είναι στην ουσία μερικά πράγματα.
Θέλω πολύ να του μιλήσω για τη δύναμη ενός άντρα
και την ικανότητά του να βιώσει μια τέτοια κατάσταση.
Και να γίνει ένας καλύτερος άνθρωπος.
Αλλά και για να μιλήσω σε έναν άνθρωπο
που ίσως για μια φορά στη ζωή του, θα μπορούσε να είναι εδώ που είμαι.
Θα μπορούσε να ήταν αυτός στη θέση μου.
Τον βλέπω σαν κάποιον που πήρε λάθος πορεία στη ζωή,
αλλά έστρωσε τη ζωή του.
Και αυτό το θαυμάζω.
Τον θαυμάζω ως άνθρωπο και θαυμάζω όσα έκανε.
Και ίσως σε κάποια άλλη φάση της συζήτησης,
να κάναμε μια νομική συζήτηση σχετικά με...
Η υπόθεσή μου αξίζει τον θάνατο;
Έκανα κάτι όλον αυτό τον καιρό για να αξίζω μια δεύτερη ευκαιρία;
Σε όλα αυτά που διάβασα, όταν ψάχνεις πραγματική συγχώρεση,
πρέπει να είσαι ειλικρινής για όλα.
Αυτό σημαίνει ότι θα έπρεπε να καθίσω με τον κύριο ΛαΧούντ και καρέ-καρέ, να δούμε όσα συνέβησαν εκείνο το βράδυ.
Αν κάποιος πρέπει να μάθει κάτι, ο Νίκο και η οικογένειά του,
ο Μαουρίσιο δεν είχε πρόθεση.
Ο Μαουρίσιο προσπαθούσε να κάνει επίδειξη.
Δεν υπήρχε συνωμοσία για ληστεία.
Κάποιος άλλος θα είχε βγει μαζί του, όπως είχε γίνει νωρίτερα.
Κάποιος θα ήταν εκεί να φυλάει τα νώτα του.
Δεν στέλνεις έναν να ληστέψει δύο. Δεν το κάνεις αυτό.
Θέλω να πω κάτι.
Και το κρατούσα για αυτό το ντοκιμαντέρ.
Και είναι κάτι που...
ο Νίκο δεν γνωρίζει.
Κάτι που δεν γνωρίζουν οι υποστηρικτές μου.
Αλλά θέλω να το μάθει ο κόσμος.
Εκείνο το βράδυ στο αυτοκίνητο,
την ώρα που μας μιλούσε η Μαίρη Πάτρικ, μας μιλούσε στο αυτοκίνητο,
και είπε: "Με παρακολουθείτε ή μου φαίνεται;"
"Όχι, δεν σε παρακολουθούμε".
Όλα αυτά είναι στα πρακτικά της δίκης. Αυτό που θα πω δεν είναι.
Όταν ο Μάικλ ΛαΧούντ ήταν στην κορυφή του δρόμου,
δεν ξέρω αν θύμωσε
ή ίσως να είχε εξαγριωθεί που εκείνη μας μιλούσε τόση ώρα,
αλλά, άσχετα αν το πιστεύει κανείς ή όχι,
και αυτό το λέω όταν κρέμεται από πάνω μου η αγχόνη,
μας έδειξε κωλοδάχτυλο.
Όπως αυτό εδώ.
Και αστειευόμενος είπα στον Μαουρίσιο:
"Θα τον αφήσεις να μας φέρεται έτσι;"
Κι αυτό ήταν μόνο ένα αστείο.
Ήταν... Δεν είχα κάποιον απώτερο σκοπό.
Τότε ο Μαουρίσιο κατέβηκε από το αμάξι.
Κατέβηκε από το αμάξι και ανέβηκε το δρομάκι.
Νιώθω ότι...
αν δεν το είχα πει αυτό, θα είχαμε φύγει τότε.
Αποδέχομαι την ενοχή μου.
Αποδέχομαι την ευθύνη.
Αν πρέπει να κάνω ισόβια
για κάτι που ξεφούρνισε το ηλίθιο στόμα μου,
τότε ας κάνω.
Τα λόγια μου έκαναν τον Μαουρίσιο να κατέβει.
"Θα τον αφήσεις να το κάνει αυτό;"
Και κατέβηκε να κάνει τον ζόρικο.
Και αυτό είναι κάτι με το οποίο αναγκάζομαι να ζήσω.
Ήθελα να καθίσω μπροστά στον Νίκο και να του πω:
"Δεν πήγαμε να τον ληστέψουμε".
Αλλά ίσως αυτό που βίωσα, η πτέρυγα θανατοποινιτών,
να ήταν ένα χαστούκι στον πισινό.
Μια προειδοποίηση.
Κράτα κλειστό το στόμα σου.
Άκου, πρόσεχε. Να είσαι ταπεινός στη ζωή σου.
Γιατί να το πιστέψεις;
Γιατί ό,τι είπα μπορεί να με βλάψει.
Ό,τι είπα τώρα μπορεί να χρησιμοποιηθεί εναντίον μου.
Έπρεπε να γυρίσω στο κελί μου, να προσευχηθώ και να σκεφτώ:
"Τι θα έλεγα στον ΛαΧούντ;" Γιατί αν δεν έρθει να με δει,
ίσως να είναι ο μόνος τρόπος να ακούσει τη δική μου πλευρά.
Η υπεράσπισή μου ακολούθησε τη γραμμή της μη συνωμοσίας.
Δεν συμφωνήσαμε να διαπράξουμε έγκλημα.
Όταν λέω: "Θα τον αφήσεις να σου φέρεται έτσι;"
Δεν είναι έγκλημα.
Ανέλαβα την ευθύνη όσων συνέβησαν εκείνο το βράδυ,
εξαιτίας όσων είπα στον Μαουρίσιο.
Δεν πήγε να τον σκοτώσει, προσπαθούσε μόνο να το παίξει ζόρικος.
Γι' αυτό έχασε τη ζωή του.
Θα σας πω κάτι.
Είναι το χειρότερο συναίσθημα στον κόσμο
να έχεις κάποιον να σου συμπεριφέρεται
τόσο καλά.
Να σου δίνει όσα θα μπορούσες να θελήσεις, μέσα στις δυνατότητές του.
Και εσύ να τους πληγώνεις και να δείχνεις ασέβεια προς αυτούς
όπως έκανα στους δικούς μου...
Ξέρετε, ο παππούς μου με πήρε από τον ναρκομανή πατέρα μου.
Η μητέρα μου ήταν πόρνη.
Και πέθανε από AIDS το 1993.
Κι εσύ προσπαθείς να με σώσεις από αυτό και να με μεγαλώσεις σωστά.
Είναι κάτι που είπε ο πατέρας του Νίκο ΛαΧούντ.
Ο κύριος Μάικλ ΛαΧούντ είπε:
"Μπορεί να ξοδέψεις 20 ή 30 χρόνια χτίζοντας μια φήμη.
Και σε 30'' να την γκρεμίσεις".
ΑΠΟΜΕΝΟΥΝ 18 ΧΡΟΝΙΑ ΣΤΟΝ ΚΕΝΕΘ ΓΙΑ ΝΑ ΖΗΤΗΣΕΙ ΑΝΑΣΤΟΛΗ
Ευχαριστώ, κύριε.
Ο 90ΧΡΟΝΟΣ ΛΟΡΕΝΣ ΦΟΣΤΕΡ ΣΥΝΕΧΙΖΕΙ ΤΗΝ ΕΚΣΤΡΑΤΕΙΑ
ΓΙΑ ΝΑ ΕΛΕΥΘΕΡΩΘΕΙ Ο ΕΓΓΟΝΟΣ ΤΟΥ
Ο ΝΙΚΟ ΛΑΧΟΥΝΤ ΔΕΝ ΕΠΑΝΕΞΕΛΕΓΗ ΩΣ ΓΕΝΙΚΟΣ ΕΙΣΑΓΓΕΛΕΑΣ ΤΟ 2018
ΔΕΝ ΕΧΕΙ ΣΥΝΑΝΤΗΘΕΙ ΑΚΟΜΗ ΜΕ ΤΟΝ ΚΕΝΕΘ